stanford-oval/wikipedia huggingface dataset:
Yövilkka

| Yövilkka |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Suku::  Yövilkat Goodyera
Laji::  repens
Kaksiosainen nimi
 Goodyera repens  (L.) R.Br. 
Katso myös
   Yövilkka Wikispeciesissä   Yövilkka Commonsissa 
Infobox OKNimi-testi OK: 
Yövilkka eli havuyövilkka (Goodyera repens) on pieni valkokukkainen kämmekkäkasveihin kuuluva kasvi. Lajia tavataan pohjoisen pallonpuoliskon havumetsävyöhykkeellä.
Ulkonäkö ja koko

Yövilkka on monivuotinen, noin 10–30 senttimetrin korkuinen ruohokasvi, joka muiden kämmekkäkasvien tapaan muodostaa sienijuuren. Juurakko on vaakasuora ja haarova. Juurakosta lähtee runsaasti myös kukattomia ruusukkeita. Varsi on karvainen. Vihreät tai valkokirjavat, nahkeapintaiset lehdet ovat ruusukkeena maata vasten. Alimmat lehdet ovat ruodillisia. Lehden lapa on 1–3 cm pitkä, soikea, paksuhko ja verkkosuoninen. Ruusukelehdet voivat sopivalla kasvupaikalla muodostaa laajojakin kasvustoja sammalessa leviävän maavarren ansiosta. Lehdet talvehtivat kaksi vuotta vihreinä. Ylempänä varressa on vain suomumaisia ylälehtiä. Lehtilapa on soikea tai suikea, verkkosuoninen ja ehytlaitainen.
Suomessa yövilkka kukkii mustikanpoiminta-aikana heinä-elokuussa. Kukinto on 3–7 cm pitkä toispuolinen tähkä. Valkoinen kukka on karvainen ja imelätuoksuinen. Kukan huuli on kannukseton, koveratyvinen ja litteäkärkinen. Kellanvalkoinen, noin 3–4 millimetrin mittainen kehä on vastakohtainen ja karvainen. Jokaisessa kukassa on yksi hede ja kaksi luottia; hetiö ja emiö ovat kasvaneet yhteen siitintukuksi. Hedelmä on lukuisia pölymäisen pieniä, vain 0,000002 gramman painoisia siemeniä sisältävä kota. Siemenissä ei ole siemenvalkuaista, joten ne tarvitsevat itääkseen sienijuuren apua. Toisinaan laji kukkii vielä toisen kerran myöhäissyksyllä, mutta nämä kukat eivät ehdi tuottamaan siemeniä ennen kukintojen tuhoutumista pakkasessa.[lähde? ]
Kukkivaksi varttuminen kestää yövilkalta noin kymmenen vuotta. Osa yövilkan ruusukkeista voi jättää kukkimisen väliin varsinkin kuivaa kesää seuraavana vuonna, mutta lämmintä ja kosteaa kesää seuraavana vuonna kukintoja on kasveissa yleensä runsaasti. Vaikka kukat eivät kykene itsepölytykseen, on pölytystulos yleensä hyvä. Pölytyksen voivat suorittaa monenlaiset hyönteiset, joista tärkeimpiä lienevät kimalaiset. Pölyttäjistä tiedetään kuitenkin varsin vähän.
Levinneisyys

Yövilkka on pohjoisen pallonpuoliskon havumetsävyöhykkeen laji. Euroopassa sitä tavataan paikoitellen Britteinsaarilta, Ranskasta ja Pohjois-Italiasta itään läpi keskisen Euroopan ja Venäjän aina Tyynellemerelle saakka. Pohjoisessa lajia tavataan Fennoskandiassa ja Baltiassa aika yleisenä. Euroopan lisäksi yövilkkaa tavataan Aasiassa Japanissa, Korean niemimaalla, Kiinassa ja Himalajan vuoristossa sekä Pohjois-Amerikassa.
Yövilkka on luultavasti Suomen ja koko Skandinavian yleisin kämmekkäkasvi, mutta jää pienen kokonsa vuoksi monesti huomaamatta. Suomessa yövilkkaa tavataan koko maassa; runsaimmin havaintoja lajista on Keski- ja Itä-Suomessa. Pohjois-Suomessa sitä on tavattu harvemmin. Viime vuosikymmeninä laji on kuitenkin taantunut nykyaikaisen tehometsätalouden seurauksena.
Elinympäristö

Yövilkka kasvaa vanhoissa, sammaleisissa kuusimetsissä, usein mäkisillä tai kivikkoisilla alueilla. Se on varsin vaativa kasvuympäristönsä suhteen; metsän täytyy saada kasvaa rauhassa ainakin 50-vuotiaaksi ennen yövilkan ilmestymistä kasvupaikalle. Se on yksi Suomen harvoista selkeästi vanhaa metsää suosivista putkilokasveista, ja kulot, avohakkuut ja muut mullistukset koituvat lähes aina yövilkan kohtaloksi.
Aiheesta muualla

Suomen Lajitietokeskus: Yövilkka eli havuyövilkka (Goodyera repens)
Kasviatlas 2022: Yövilkan eli havuyövilkan (Goodyera repens) levinneisyys Suomessa.
Pinkka – Lajintuntemuksen oppimisympäristö: Yövilkka (Goodyera repens)
Pohjolan kasvien pauloissa: Goodyera repens – yövilkka, havuyövilkka
Nettikasvio: Yövilkka (Goodyera repens)
Lähikuva yövilkan kukinnosta.
Yövilkan ruusukelehtiä.
Amedi

| Amedi (Amadiya) |
| --- | --- |
 Amedi ilmakuvassa.
 Amedi
 Koordinaatit: 37°05′33″N, 43°29′14″E 
Valtio:   Irak
Alue:   Irakin Kurdistan
Maakunta:  Dahuk
Piirikunta:  Amedi
Infobox OKVirheellinen NIMI-arvo: 
Amedi (kurdiksi ئامێدی‎, Amêdî) eli Amadiya (arab. العمادية‎, al-‘Amādiyya) on kaupunki Irakin Kurdistanin pohjoisosassa Dahukin maakunnassa. Nykyisin kaupungissa on noin 5 000 asukasta. Amedi on rakennettu kukkulalle, jolla on vanha linnoitus. Historiallisesti se oli myös tärkeä juutalaisten keskus.
Maantiede

Amedi sijaitsee Irakin Kurdistanissa Dahukin maakunnan Amedin piirikunnassa noin 100 kilometriä Mosulista pohjoiseen. Kaupunki on rakennettu kukkulalle, jota hallitsee sen vanha linnoitus. Ympäröivä alue on Iso-Zabin sivujoki Garan valuma-aluetta.
Historia

Ibn al-Athirin mukaan Amedin paikalla sijaitsi alkujaan Ašib-niminen muinainen linnoitus. Myöhemmän linnoituksen rakennutti sen paikalle Imad al-Din Zangi vuonna 1142. Alkujaan paikan nimi lieneekin ollut Imadiyya. Benjamin Tudelalainen kirjoitti paikasta 1100-luvulla mainiten siellä asuneet juutalaiset. Hänen mukaansa heitä oli 2 000 ja he puhuivat arameaa. Se oli myös David Alroyn syntymäpaikka. Myöhemmin Amedi oli tärkeä Kurdistanin juutalaisten keskus. Juutalaisten ohella Amedissa asui islaminuskoisia kurdeja ja kaldealaisia kristittyjä.
Bahdinanien kurdisuku asettui paikalle vuonna 1203 ja hallitsivat sieltä omaa ruhtinaskuntaansa. Suurimmillaan Amadiyasta hallittiin alueita, jotka ulottuivat Zakhoon ja Dahukiin saakka. Myöhemmin sen hallinnasta sotivat osmanit ja Persian safavidit Bahidanien vaihdellen puolia näiden kahden välillä. Voittaja oli lopulta Osmanien valtakunta, jonka alaisuudessa Amedi oli ensin osa Vanin ja myöhemmin Mosulin vilayetia. Irakin itsenäistyttyä Turkki vaati edelleen Amedin käsittänyttä Mosulin aluetta itselleen. Kiista ratkaistiin Irakin hyväksi vuonna 1926. Amedin juutalaisia oli vielä vuonna 1933 yhteensä 1 830, mutta he ovat myöhemmin muuttaneet muualle.
Väestö

Amedin asukasluku on noin 5 000.
Alwar Niklander

Kauppaneuvos Alwar Niklander (1943). Kuvaaja Aarne Pietinen.
Karl Alwar Niklander (29. lokakuuta 1875 Mäntsälä – 11. kesäkuuta 1969) oli suomalainen liikemies. Hän sai kauppaneuvoksen arvon 1921 ja kauppatieteiden kunniatohtorin arvon 1955. Hän oli Rake Oy:n toimitusjohtaja 1906–1947. Hän oli myös säveltäjä. Hänen sävellyksiään ovat esimerkiksi sinfonia Caduceus ja Simeonin pako. Alwar Niklanderin pojanpoika on kirjailija Hannu Niklander.
Niklander kävi Helsingin suomalaista normaalilyseota ja suoritti 1893 Helsingin kauppaopiston päästötutkinnon. Hän oli sitten työssä eri puutavara- ym. liikkeissä  vuoteen 1906 saakka, jolloin hänestä tuli Helsingin Rakennusainekauppa Oy:n, myöhemmin Rake Oy, toimitusjohtaja. Niklander oli myös Koskensaaren naulatehtaan johtajana vuodesta 1910 lähtien.
Niklander oli Unkarin konsulina 1921–1929. Hän oli Helsingin kaupunginvaltuuston jäsenenä, rautatiehallituksen neuvottelukunnan jäsenenä ja puolustusministeriön hankinta-asioitten neuvottelukunnan puheenjohtajana. Niklander kuului Kansallis-Osake-Pankin ja Vakuutusyhtiö Pohjolan hallintoneuvostoihin ja Pohjoismaiden Rautakauppiasjärjestöjen pysyvään komiteaan. Hän oli Suomen Rauta- ja Koneliikkeiden yhdistyksen varapuheenjohtaja sekä Rautakonttori Oy:n hallintoneuvoston ja Rautakauppojen Osakeyhtiön johtokunnan jäsen.
Aiheesta muualla

Pikapiirtoja autoilun aikakaudelta virtaviivaiseen Buickiin. Kauppaneuvos Alvar Niklanderia haastattelemassa, Automme ja me : autolle ja autoilulle omistettu aikakauslehti, 01.01.1938, nro 4, s. 4, Kansalliskirjaston digitaaliset aineistot
Alexandre Lacazette

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Alexandre Lacazette
Syntymäaika: 28. toukokuuta 1991 (ikä 33)
Syntymäpaikka: Lyon, Ranska
Pelipaikka: hyökkääjä
Pituus: 175 senttimetriä
Paino: 73 kilogrammaa
Seura
Seura: Arsenal
Pelinumero: 9
Junioriseurat
1998–2003: ELCS Lyon
2003–2009: Lyon
Seurat
| Vuodet | Seura | O | (M) |
| 2009–2017 | Lyon | 203 | (100) |
| 2017– | Arsenal | 128 | (50) |
Maajoukkue
|  | Ranska U16 | 4 | (0) |
|  | Ranska U17 | 11 | (1) |
|  | Ranska U18 | 10 | (1) |
| 2010 | Ranska U19 | 10 | (4) |
| 2011 | Ranska U20 | 12 | (9) |
| 2013 | Ranska U21 | 11 | (5) |
| 2013– | Ranska | 16 | (3) |
 Seurajoukkueuran tilastot kattavat vain kansalliset sarjat, päivitetty 29. toukokuuta 2021.  Maajoukkueuran tilastot päivitetty 29. toukokuuta 2021.
Alexandre Lacazette (s. 28. toukokuuta 1991 Lyon) on ranskalainen jalkapalloilija. Hän edustaa Ligue 1ssa pelaavaa Olympique Lyonia, ja on pelipaikaltaan hyökkääjä.
Seurajoukkueura

Lacazette siirtyi Olympique Lyonnaisin junioriakatemiaan vuonna 2003. Hänet nostettiin kaudella 2009–2010 seuran edustusjoukkueeseen, jossa hän teki ensiesiintymisensä 5. toukokuuta 2010 ottelussa Auxerrea vastaan.
Ensimmäisen maalinsa ammattilaisurallaan Lacazette teki 30. lokakuuta 2010 ottelussa Sochauxia vastaan. Hän pelasi Ligue 1:ssä 203 ottelua ja teki niissä 100 maalia. Kaudella 2014–2015 hän teki 27 maalia ja oli liigan paras maalintekijä. Kaudella 2016–2017 hän teki 28 maalia ja oli liigan toiseksi paras maalintekijä PSG:n Edinson Cavanin jälkeen. Hän voitti Ranskan cupin ja supercupin 2012.
5. heinäkuuta 2017 Lacazette siirtyi Arsenaliin 52 miljoonan euron siirtosummalla. Hän voitti FA Community Shieldin 2017. Ensimmäisellä valioliigakaudellaan hän pelasi 32 ottelua ja teki 14 maalia. Kaudella 2018–2019 hän pelasi Valioliigassa 35 ottelua ja teki 13 maalia. Finaalitappioon päättyneessä Eurooppa-liigassa hän teki samalla kaudella kymmenessä ottelussa viisi maalia. Kaudella 2019–2020 hän viimeisteli 30 valioliigaottelussa kymmenen maalia. Hän pelasi samalla kaudella neljä ottelua Arsenalin voittamassa FA Cupissa. Seuraavalla kaudella hän pelasi Valioliigassa 31 ottelua ja teki 13 maalia.
Maajoukkueura

Lacazette pelasi neljä ottelua Ranskan saadessa hopeaa alle 17-vuotiaiden EM-kilpailuissa 2008. Hän teki loppuottelun voittomaalin Ranskan voittaessa alle 19-vuotiaiden Euroopan-mestaruuden 2010. Hän pelasi turnauksen kaikissa viidessa ottelussa. Hän pelasi kaikissa seitsemässä ottelussa Ranskan sijoittuessa neljänneksi alle 20-vuotiaiden MM-kilpailuissa 2011.
Lacazette debytoi Ranskan jalkapallomaajoukkueessa maaottelussa Uruguayta vastaan kesäkuussa 2013. Ensimmäisen maajoukkuemaalinsa hän viimeisteli Tanskaa vastaan maaliskuussa 2015. Ensimmäisen arvokilpailujen karsintaottelunsa hän pelasi MM-karsintapelissä Alankomaita vastaan elokuussa 2017. Aikuisten arvokilpailujen lopputurnausjoukkueisiin hän ei ole toistaiseksi kuulunut.
Maajoukkueura > Maalit Ranskan maajoukkueessa

| # | Päivämäärä | Pelipaikka | Vastustaja | Lopputulos | Kilpailu |
| --- | --- | --- | --- | --- | --- |
| 1 | 29.3.2015 | Saint-Denis, Ranska |  Tanska | 2–0 | Ystävyysottelu |
| 2 | 14.11.2017 | Köln, Saksa |  Saksa | 2–2 | Ystävyysottelu |
| 3 | 14.11.2017 | Köln, Saksa |  Saksa | 2–2 | Ystävyysottelu |
Aiheesta muualla

Alexandre Lacazetten esittely Arsenal FC:n kotisivustolla (englanniksi)
Olympique Lyonnais – Ligue 1
1 Lopes |
2 Diomandé |
3 Tagliafico |
4 Akouokou |
5 Lovren |
6 Caqueret |
7 Baldé |
8 Tolisso |
9 Orban |
10 Lacazette |
11 Fofana |
12 O’Brien |
14 Adryelson |
17 Benrahma |
18 Cherki |
20 Kumbedi |
21 Henrique |
22 Mata |
23 Perri |
24 Lepenant |
25 Mangala |
30 Bengui |
31 Matić |
34 Diawara |
37 Nuamah |
55 Ćaleta-Car |
84 El Arouch |
98 Maitland-Niles |
Valmentaja Sage
Always (EP)

| Always Michael Kiske |
| --- | --- | --- |

EP-levyn tiedot
 Julkaistu: 24. heinäkuuta 1996
 Tyylilaji: rock
 Kesto: 18.33
 Levy-yhtiö: Raw Power
Kisken muut julkaisut
| Instant Clarity 1996 | Always 1996 | Readiness to Sacrifice 1999 |
Always on Michael Kisken EP, se julkaistiin 24. heinäkuuta 1996 levymerkillä Raw Power.
Kappaleet

Always – 04.33
The Calling – 04.10
Rock 'n' Roll 's Dead – 05.30
When You're Down Your Knees That's When You're Closest To Heaven – 04.23
Österrekarnen kihlakunta

Österrekarnen kihlakunnan sijainti Södermanlandin läänin kartalla.
Österrekarnen kihlakunta (ruots. Österrekarne härad) oli kihlakunta Södermanlandin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 614,92 neliökilometriä ja asukasluku 10 744 henkeä. Kihlakuntaan kuuluneet kunnat olivat Näshulta, Husby-Rekarne, Stenkvista, Ärla, Barva, Jäder, Kjula, Hammarby, Sundby ja Vallby.
Kihlakunnan tuolloiset kunnat kuuluvat nykyään Eskilstunan kuntaan ja ne sijaitsevat sen itäosassa.
Anne Parillaud

| Anne Parillaud |
| --- | --- |
 Anne Parillaud Cannesin elokuvajuhlissa 1998.
Henkilötiedot
Syntynyt: 6. toukokuuta 1960 (ikä 64) Pariisi, Ranska
Ammatti:  näyttelijä
Puoliso:  Luc Besson (1986-91) Jean-Michel Jarre (2005-10)
Näyttelijä
Aktiivisena:  1977–
Merkittävät roolit:  Tyttö nimeltä Nikita
Aiheesta muualla
IMDb 
Elonet
Anne Parillaud (s. 6. toukokuuta 1960 Pariisi, Ranska) on ranskalainen näyttelijä. Hänet tunnetaan muun muassa elokuvista Tyttö nimeltä Nikita (1990), Sydämen polut (1993) ja Totuuden rajat (2004).
Palkinnot

Paras näyttelijä, Paris Film Festival 2004
Special Mention, Tokyo International Film Festival 1993
César-palkinto 1991
David, David Di Donatello Award 1990
Yksityiselämä

Anne Parillaud on ollut kaksi kertaa naimisissa, ensin vuosina 1986–1991 ohjaaja Luc Bessonin ja myöhemmin vuosina 2005–2010 muusikko Jean-Michel Jarren kanssa. Parillaud on myös edellisten välissä seurustellut elokuvatuottaja Mark Allanin kanssa. Hänellä on kolme lasta: tytär Luc Bessonin sekä kaksi poikaa Mark Allanin kanssa. Hänellä on myös ollut suhde 1980-luvulla näyttelijä Alain Delonin kanssa.
Zakopane

| Zakopane |
| --- | --- |
 Zakopanen valoja yöllä.
 vaakuna
 Zakopane
 Koordinaatit: 49°18′N, 19°57′E 
Valtio:   Puola
Voivodikunta:  Vähä-Puola
Piirikunta:  Tatra
Kunta:  Zakopane
Perustettu:  1578
Kaupungin oikeudet:  1933
Hallinto:  
 – Pormestari:  Leszek Dorula
Pinta-ala:  
 – Kokonaispinta-ala:  84,26 km²
Korkeus:  750 m–2 301 m
Väkiluku (2016):  27 424
 – Väestötiheys:  326 as./km²
Aikavyöhyke:  UTC+1
 – Kesäaika:  UTC+2
Postinumero:  34-500–34-504
Suuntanumero(t):  (+48) 18
Rekisterikilpi:  KTT
 
 www.zakopane.eu 
Infobox OKVirheellinen NIMI-arvo: 
Zakopane on kaupunki Tatran piirikunnassa Vähä-Puolan voivodikunnassa eteläisessä Puolassa rajoittuen Slovakian rajaan.
Zakopanen pinta-ala on 84,26 km2 ja siellä on 27 424 asukasta (2016). Tatravuoriston juurella sijaitseva Zakopane perustettiin vuonna 1578. Kaupunkioikeudet se sai vuonna 1933.
Zakopane tunnetaan erityisesti talviurheilukeskuksena. Zakopane on Puolan merkittävin talvimatkailu- ja retkeilykeskus. Kaupungissa on runsaasti pieniä ja suuria hotelleja ja majoitusliikkeitä. Yksityismajoitus on yleistä.
Kasprowy Wierch

Kasprowy Wierch (korkeus 1 987 metriä) on Zakopanessa sijaitseva vuori, jonne pääsee kaupungista köysiradalla. Vuorelta voi aloittaa patikoinnin valmiita polkuja pitkin toisille huipuille tai alas laaksoon.
Talviurheilu

Zakopane kuuluu mäkihypyn vuosittaisten maailmancupin osakilpailuiden pitopaikkoihin. Se on ollut myös kolmesti isäntänä hiihdon maailmanmestaruuskilpailuille: vuosina 1929, 1939 ja 1962. Se on isännöinyt myös talviuniversiadit vuosina 1993 ja 2001.
Aiheesta muualla

Kuvia tai muita tiedostoja aiheesta Zakopane Wikimedia Commonsissa
Matkaopas aiheesta Zakopane Wikivoyagessa (englanniksi)
Lumipallo.fi: Zakopane – Puolan merkittävin hiihtokylä
Kaupungin verkkosivusto (Arkistoitu – Internet Archive)
Zakopane Puolan talviurheiluparatiisi, Helsingin Sanomat, 11.02.1934, nro 40, s. 29, Kansalliskirjaston digitaaliset aineistot
Arabian Mestarien liiga

| Arabian Mestarien liiga |
| --- | --- |

Laji:  Jalkapallo
Perustettu:  1982
Joukkueita:  32
Hallitseva mestari:   Espérance
Eniten mestaruuksia:   Al Rasheed  Espérance (3)
Arabian Mestarien liiga (Arab Champions League, arab. دوري أبطال العرب‎‎) on jalkapallokilpailu eri arabimaailman korkeimpien sarjatasojen parhaimmille joukkueille.
Historia

Turnausta pelattiin ensi kerran vuonna 1982, jolloin se tunnettiin nimellä Arabian seurajoukkueiden mestarien cup. Turnausta pelattiin aina vuoteen 2001 asti, jonka jälkeen se sai muutoksen yhdistyessään Arabian Cup-voittajien cupin kanssa. Turnauksen nimeksi tuli Prince Faysal bin Fahad turnaus arabian seurajoukkueille ja sitä pelattiin vuosina 2002 ja 2003. Vuodesta 2004 lähtien turnaus on tunnettu nykyisellä nimellään Arabian Mestarien liigana.
Sarjaan pääsevät arabimaailman pääsarjojen kaksi parasta seuraa. Kuitenkin Afrikan maista kaksi parasta seuraa selviytyvät Afrikan Mestarien liigaan, jonka myötä sarjan kolmanneksi ja neljänneksi sijoittuneet seurat edustavat Afrikkaa. Turnaukseen pääsevät myös kotimaan cupin voittaneet, sekä turnauksen virallisen sponsorin ART:n valitsemat seurat, jotta kaikki 32 paikkaa täyttyvät.
Mestaruudet > Joukkueittain

| Joukkue | Mestaruudet | Mestaruusvuosi |
| --- | --- | --- |
|  Al Rasheed | 3 | 1985, 1986, 1987 |
|  Espérance | 3 | 1993, 2009, 2017 |
|  Al-Ettifaq | 2 | 1984, 1988 |
|  Al-Hilal | 2 | 1994, 1995 |
|  Al-Shabab | 2 | 1992, 1999 |
|  CS Sfaxien | 2 | 2000, 2004 |
|  ES Sétif | 2 | 2007, 2008 |
|  Al-Shorta | 1 | 1982 |
|  Wydad Casablanca | 1 | 1989 |
|  Al-Ahli | 1 | 1996 |
|  Club Africain | 1 | 1997 |
|  WA Tlemcen | 1 | 1998 |
|  Al-Sadd | 1 | 2001 |
|  Al-Ahli | 1 | 2002 |
|  Zamalek | 1 | 2003 |
|  Al-Ittihad | 1 | 2005 |
|  Raja Casablanca | 1 | 2006 |
|  USM Alger | 1 | 2013 |
Andrea Castellan

| Andrea Castellan |
| --- | --- |
 Andrea "Casty" Castellan - Lucca Comics & Games 2016
Henkilötiedot
Syntynyt: 23. huhtikuuta 1967 (ikä 57) Gorizia
Kansalaisuus:  italialainen
Ammatti:  Aku Ankka -tarinoiden käsikirjoittaja ja piirtäjä
Muut tiedot
Lempinimet:  Casty
Andrea ”Casty” Castellan (s. 23. huhtikuuta 1967 Gorizia) on italialainen Aku Ankka -sarjakuvien käsikirjoittaja.
Ura

Castellanin ensimmäinen Suomessa julkaistu sarja julkaistiin Aku Ankan taskukirjassa 311. Siitä lähtien hänen sarjojaan on julkaistu tasaisesti. Casty toimii myös piirtäjänä. Hän on käsikirjoittanut lähinnä Mikki Hiiri -sarjoja. Sarjat ovat joko Castyn itsensä tai toisten piirtäjien piirtämiä.
Aiheesta muualla

Casty Inducks-tietokannassa
Anton Bourbonilainen

Anton Bourbonilainen, Navarran kuningas, maalaus François Clouet 1557.
Anton Bourbonilainen, Vendômen herttua (ransk. Antoine de Bourbon, duc de Vendôme, Antoine de Navarre); (22. huhtikuuta 1518 La Fère, Picardie, Ranskan kuningaskunta – 17. marraskuuta 1562 Les Andelys, Eure, Ranskan kuningaskunta) oli ranskalainen aatelinen ja avioliittonsa (jure uxoris) kautta Navarran kuningas ja kanssahallitsija vuodesta 1555 lähtien. Hän oli ensimmäisen Bourbon-sukuisen Ranskan kuninkaan Henrik IV:n isä.
Suku

Hänen vanhempansa olivat Charles de Bourbon, Vendômen herttua (1489–1537) ja tämän toinen puoliso Françoise d'Alençon (1490–1550), joka oli Alençonin herttua Renén ja Marguerite de Lorrainen nuorempi tytär.
Antonilla oli 12 sisarusta, joista hän oli vanhin eloon jäänyt poika. Hänen nuorin veljensä oli hugenottijohtaja ja kenraali Louis de Bourbon, Condén prinssi Louis I (1530–1569), joka oli Bourbon-suvun nuoremman Condé-haaran perustaja. Neljästä hänen sisarestaan tuli vauraitten ja tärkeiden luostarien (Celles, Fontevraut, Soissons, Sainte Croix de Poitiers) abbedissoja ja nuoremmasta veljestä Charles de Bourbonista (1523–1590) tuli Rouenin arkkipiispa.
Anton Bourbonilainen oli Bourbon-suvun päämies vuodesta 1537 kuolemaansa asti.
Avioliitto ja lapset

Hän avioitui vuonna 1548 Navarran kuningattaren (suo jure eli omalla oikeudellaan) Jeanne d’Albretin, Johanna III Navarralaisen kanssa. Appensa Henrik II Navarralaisen (1503–1555) kuoltua toukokuussa 1555 hänestä tuli Navarran kuningas ja kanssahalltisija, Foixin, Bigorren, Armagnacin, Périgordin kreivi ja Béarnin varakreivi.
Kerrotaan, että Jeanne oli rakastunut häneen. Heidän välisensä kiintymys käy ilmi heidän kirjeenvaihdostaan. Hänen kääntymisensä katolilaiseksi kuitenkin erotti hänet vaimostaan ​​ja tämä uhkasi hylätä hänet. Puoliso Jeanne oli kääntynyt kalvinistiksi vuonna 1560 ja oli myöhemmin hugenottijohtaja.
Antoinelle ja Jeannelle syntyi viisi lasta:
Henrik (1551–1553), Beaumontin herttua, kuoli kaksivuotiaana
Henrik IV Ranskan kuningas (1553–1610)
Louis (1555–1557), Marlen kreivi, kuoli kaksivuotiaana
Madeleine (1556–1556), kuoli alle vuoden ikäisenä
Catherine (1559–1604), avioitui pitkän uskonnollisen epäsovun ja paavin erikoisluvan jälkeen (Catherine oli vannoutunut kalvinisti eikä kääntynyt katolilaiseksi) Henrik II:n, Lorraine'n herttuan (1563–1624) kanssa vuonna 1599, heillä ei ollut jälkeläisiä. Catherine oli Navarran kruununperijä ennen kuin Henrik IV:n ensimmäinen poika Ludvig syntyi vuonna 1601.
Rakastajattarensa Louise de La Béraudière de l'Isle Rouhet'n (1530-1611) kanssa Antoinella oli avioton lapsi:
Charles, Rouenin arkkipiispa (1554–1610)
Perintö

Antoine de Bourbon kuoli 44-vuotiaana taistellessaan Ranskan ensimmäisessä uskonsodassa katolilaisissa joukoissa 17. marraskuuta 1562. Katolilaiset olivat menestyksekkäästi valtaamassa Rouenia. Hän haavoittui 13. lokakuuta kuolettavasti musketin laukauksesta hartiaansa ja kuoli lääkäri Ambroise Parén avusta huolimatta vähän yli kuukautta myöhemmin.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Nuori Antoine de Bourbon, Vendômen herttua. Maalaus Corneille de Lyon 1548.
Käännös suomeksi
Antti-Jussi Oikarinen

Antti-Jussi Oikarinen on Etelä-Pohjanmaan elinkeino-, liikenne- ja ympäristökeskuksen ylijohtaja vuodesta 2010. Hänen virkakautensa kestää viisi vuotta. Hän aloittaa Ruokaviraston pääjohtajana vuoden 2019 alussa.
Andrei Lutai

Andrei Lutai
Andrei Vladimirovitš Lutai (ven. Андрей Владимирович Лутай, s. 24. heinäkuuta 1986 Belgorod, Neuvostoliitto) on venäläinen taitoluistelija.
Lutai on sijoittunut EM-kilpailuissa viidenneksi Varsovassa 2007, kahdeksanneksi Zagrebissa 2008 ja seitsemänneksi Helsingissä 2009. MM-kilpailuissa hän oli 20. Tokiossa 2007. Venäjän mestaruuskilpailuissa hän on saavuttanut hopeaa 2007 ja 2008 sekä pronssia 2009.
Lutaita valmentavat Tatjana Mišina ja Aleksei Mišin.
Antti-Jussi Kemppainen

| Antti-Jussi Kemppainen> Henkilötiedot |
| --- | --- |
Syntynyt: 21. heinäkuuta 1989 (ikä 35) Kuusamo, Suomi
Uran tiedot
Pituus:  176 cm
Seura:  Ruka Slalom
Laji:  freestylehiihto 
Maailmancup
Kaudet:  2006–2014
Voitot:  1
Palkintokorokkeella:  4
 Tietolaatikko päivitetty 30.4.2017 
Antti-Jussi Kemppainen (s. 21. heinäkuuta 1989 Kuusamo) on suomalainen uransa lopettanut freestylehiihtäjä. Halfpipessa kilpailut Kemppainen edusti seuratasolla Ruka Slalom Freestyleä. Kemppaisen suurin saavutus on US Open -vapaalaskutapahtuman halfpipe-kilpailun voitto vuonna 2008. Hän sai nuorten MM-kilpailuissa hopeaa halfpipessa 2007. Freestylehiihdon MM-kisoissa hän sijoittui halfpipessä seitsemänneksi vuonna 2009 ja viidenneksi vuonna 2013. Elokuussa 2013 Kemppainen saavutti ensimmäisen voittonsa halfpipen maailmancupissa. Hän on sijoittunut toiseksi kaksi kertaa halfpipen ja kerran slopestylen maailmancupkilpailussa.
Kemppainen laski Salomonin tiimissä. Hän on myös mukana Up In Snow, Legacy ja Roots -nimisissä lasketteluelokuvissa.
Anttalainen

Anttalainen on sukunimi, joka on muun muassa seuraavilla suomalaisilla henkilöillä:
Aleksi Anttalainen (s. 1999), jääkiekkoilija
Jere Anttalainen (s. 1990), taidoka
Jussi Anttalainen (1904–1987), moukarinheittäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.